pythainlp/thai-wiki-dataset-v4 huggingface dataset:
โรงเรียนมหาไถ่ศึกษาภาคตะวันออกเฉียงเหนือ

โรงเรียนมหาไถ่ศึกษาภาคตะวันออกเฉียงเหนือ  ก่อตั้งเมื่อปี พ.ศ. 2510 เดิมชื่อโรงเรียนมหาไถ่ศึกษาชาย เป็นโรงเรียนในเครือสภาการศึกษาคาทอลิก
ประวัติโรงเรียน.
มูลนิธิคณะสงฆ์พระมหาไทยแห่งประเทศไทย ได้ก่อตั้งโรงเรียนมหาไถ่ศึกษาชาย เมื่อปีพุทธศักราช 2510 ได้รับใบอนุญาตเลขที่ 314 / 2510 มีพื้นที่ 14 ไร่ 1 งาน 147.3 ตารางวา
มีจุดประสงค์ เพื่อแยกนักเรียนหญิงชายโดยให้โรงเรียนมหาไถ่ศึกษาขอนแก่น เปิดสอนเฉพาะนักเรียนหญิง และให้นักเรียนชายย้ายมาที่โรงเรียนมหาไถ่ศึกษาชายที่ก่อตั้งใหม่
ปีพุทธศักราช 2510 - 2520.
ในปีแรกได้ย้ายนักเรียนชายมาเฉพาะชั้น ม.ศ.1 ซึ่งมีนักเรียนจำนวน 27 คน ครู 3 คน บาทหลวงวีรพงษ์ วัชราทิตย์ ดำรงตำแหน่งผู้จัดการ นายนิภัย นวลอึ่ง ดำรงตำแหน่งครูใหญ่
ปีพุทธศักราช 2511 และปีพุทธศักราช 2512 ได้ย้ายนักเรียนชั้น ม.ศ.2 และ ม.ศ.3 จากโรงเรียนมหาไถ่ศึกษาขอนแก่น มาเรียนที่โรงเรียนมหาไถ่ศึกษาชายตามลำดับ
ในปีพุทธศักราช 2513 โรงเรียนได้สร้างอาคารคอนกรีตเพิ่มอีก 1 หลัง จำนวน 8 ห้องเรียน สร้างโรงประชุมโครงเหล็ก 1 หลัง และขออนุญาตเปิดสอนระดับชั้นประถมศึกษา โดยเริ่มจากชั้น ป.1 และ ป.5
ในปีพุทธศักราช 2514 ได้ทำการเปิดสอนเพิ่มเติมในระดับชั้น ป.2 และ ป.6 บาทหลวง ยอด พิมพิสาร ได้ย้ายมาดำรงตำแหน่งผู้จัดการ แทนบาทหลวงวีรพงษ์ วัชราทิตย์ และแต่งตั้งนายวินัย มูลศรี เป็นครูใหญ่
ในปีพุทธศักราช 2516 นี้มีนักเรียน ป.1 - ม.ศ.3 ทั้งหมด 564 คน ครูสอน 16 คน
ในปีพุทธศักราช 2518 โรงเรียนได้สร้างอาคารคอนกรีตเพิ่มอีก 1 หลัง จำนวน 5 ห้องเรียน เพื่อรองรับนักเรียนที่เพิ่มขึ้นทุก ๆ ปี และสร้างโรงประชุมหลังใหญ่อีก 1 หลัง
กิจการของโรงเรียนได้รับการพัฒนามาตลอดจนถึงปีพุทธศักราช 2520 โรงเรียนได้รับรองวิทยฐานะเทียบเท่ากับโรงเรียนของรัฐบาล
ปีพุทธศักราช 2521 - 2530.
ในปีพุทธศักราช 2526 โรงเรียนได้สร้างอาคารคอนกรีตชั้นเดียว เพิ่มขึ้นอีก 1 หลัง จำนวน 8 ห้องเรียน และสร้างห้องน้ำห้องส้วมสำหรับนักเรียน 10 ห้อง ห้องน้ำครู 2 ห้อง ก่อนสิ้นปีการศึกษา 2526 โรงเรียนได้รับเกียรติจากกรมวิชาการ กระทรวงศึกษาธิการ ให้เป็นโรงเรียนผู้นำการใช้หลักสูตรดีเด่นระดับมัธยมศึกษาตอนต้น
ปีพุทธศักราช 2530 บาทหลวงไวยากรณ์ สุขสวัสดิ์ ดำรงตำแหน่งผู้รับใบอนุญาตและผู้จัดการ นายครองสิทธิ์ นามเส ดำรงตำแหน่งครูใหญ่โรงเรียน ได้มีการปรับปรุงเปลี่ยนแปลงห้องต่าง ๆ รวมถึงระบบไฟฟ้าภายในโรงเรียน โต๊ะเก้าอี้นักเรียน เวทีโรงประชุม ห้องวิทยาศาสตร์ ก่อสร้างเสาธงชาติ และก่อสร้างศาลแม่พระ เพื่อเป็นที่เคารพสักการะภายในโรงเรียน และในปีนี้โรงเรียนได้รับเกียรติจากกรมวิชาการ กระทรวงศึกษาธิการ ให้เป็นโรงเรียนผู้นำการใช้หลักสูตรดีเด่นระดับประถมศึกษา
หลักสูตรที่เปิดสอน.
1. หลักสูตร IEP (Intensive English Program).
จะเป็นหลักสูตรที่สอน วิชา คณิตศาสตร์ วิทย์ศาสตร์ และภาษาอังกฤษ เป็นรูปแบบภาษาอังกฤษ โดยจะใช้เป็นครูต่างชาติมาสอน ภาษาอังกฤษเพื่อการสื่อสาร เรียน 2 คาบ ต่อสัปดาห์ และคณิตศาสตร์วิทยศาสตร์ฉบับภาษาอังกฤษเรียนวิชาละ 1 คาบต่อสัปดาห์ ซึ่งจะมีในระดับชั้นการสอนในรูปแบบภาษาไทยเช่นกัน
2. หลักสูตร IN (Intensive).
จะมีการสอนภาษาอังกฤษแบบสนุกสนาน โดยจะมีครูต่างชาติมาสอน แต่จะไม่ได้เรียนอีก 2 วิชาหลักเป็นภาษาอังกฤษดั่งหลักสูตร IEP
3. หลักสูตรปกติ.
จะเป็นการสอนปกติ ไม่มีภาษาอังกฤษเข้มงวดเหมือน 2 หลักสูตรข้างต้น ซึ่งจะมีในระดับชั้น ประถมศึกษาปีที่ 1 ถึง 3
4. หลักสูตรพิเศษวิทยศาสตร์.
จะจำกัดจำนวนคนเข้าเรียน ซึ่งจะมีในระดับชั้นมัธยมศึกษาปีที่ 1 ถึง 6 ซึ่งจะเรียนในห้อง 1
ราคาของหลักสูตร.
แต่ละหลักสูตรราคาจะแตกต่างกันไปโดยห้องเรียนพิเศษวิทย์จะแพงที่สุด รองลงมา คือ ห้อง IEP ห้อง IN และห้องปกติ ตามลำดับ
8 เทพอสูรมังกรฟ้า (ละครโทรทัศน์ พ.ศ. 2556)

8 เทพอสูรมังกรฟ้า (อังกฤษ: The Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2556 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย จง ฮั่นเหลียง, คีบ็อม, จาง เหมิง ออกอากาศทางช่อง เหอหนานทีวี ในจีน แต่ในไทย ละครเรื่องนี้จะออกอากาศทางช่องเวิร์คพอยท์
เนื้อเรื่องย่อ.
เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ช่องเวิร์คพอยท์
 ซีรีส์กำลังภายใน วันจันทร์- ศุกร์ เวลา 18:15 - 19:15 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">8 เทพอสูรมังกรฟ้า (ละครโทรทัศน์ พ.ศ. 2556)</td>
<th style="width: 33%;">ถัดไป</th>
</tr><tr style="text-align: center;">
<td>-</td>
<td> จอมนางวังต้องห้าม 3
</td></tr>
</table>
8 เทพอสูรมังกรฟ้า (ละครโทรทัศน์ พ.ศ. 2546)

8 เทพอสูรมังกรฟ้า (อังกฤษ: Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2546 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย หู จฺวิน, หลิว อี้เฟย์, หลิน จื้ออิ่ง ออกอากาศทางช่อง CCTV ในจีน
เนื้อเรื่องย่อ.
เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ
เรตติ้ง.
ในจีน ทำเรตติ้งเฉลี่ยได้ 1.17 จุด
ภวังค์รัก

"ภวังค์รัก"  เป็นภาพยนตร์ไทยแนวดราม่า ที่ออกฉายในปี พ.ศ. 2557 เขียนบทและกำกับโดย ลี ชาตะเมธีกุล นำแสดงโดย อนันดา เอเวอร์ริ่งแฮม, เจนสุดา ปานโต, อภิญญา สกุลเจริญสุข และประวิทย์ ฮันสเตน กำหนดออกฉายในวันที่ 18 กันยายน พ.ศ. 2557
รายพระนามพระกุลเชษฐ์ในราชวงศ์จักรี

พระกุลเชษฐ์ คือพระบรมวงศ์ที่ทรงดำรงฐานะสูงสุด แบ่งออกเป็น 2 ประเภท คือ
บทความนี้จะเรียงลำดับพระกุลเชษฐ์ในราชวงศ์จักรี ซึ่งเป็นราชวงศ์ที่ปกครองอาณาจักรรัตนโกสินทร์ หรือประเทศไทยในปัจจุบัน โดยเรียงลำดับตามพระชันษา
รายพระนามพระกุลเชษฐ์ในราชวงศ์จักรี.
      พระกุลเชษฐ์พระองค์ปัจจุบัน 
รายพระนามพระกุลเชษฐ์ในราชวงศ์จักรี (เรียงลำดับตามระยะเวลาดำรงตำแหน่ง).
      พระกุลเชษฐ์พระองค์ปัจจุบัน
เมซีเย 18

เมซีเย 18 (รู้จักกันดีในชื่อ เอ็ม 18 หรือ เอ็นจีซี 6613: ภาษาอังกฤษ Messier 18, M18 หรือ NGC 6613) เป็นกลุ่มดาวเปิดในกลุ่มดาวราศีธนู ถูกค้นพบโดย ชาร์ล เมซีเย ในวันที่ 3 มิถุนายน ค.ศ. 1764 และรวมอยู่ในรายชื่อวัตถุคล้ายดาวหาง 
จากมุมมองของโลก เอ็ม 18 ตั้งอยู่ระหว่างโอเมก้าเนบิวลา (เมซีเย 17) และราศีธนูดาวเมฆ (เมซีเย 24) จริงๆแล้วเอ็ม 18 ตั้งอยู่ข้างใน เอ็ม 17 เป็นไปได้ว่า เอ็ม 18 กับ 17 ก่อตัวด้วยกัน เอ็ม 18 เป็นกระจุกดางเปิดน้อยเพราะว่าอายุประมาณ 32 ล้านปี ตั้งอยู่ห่างจากโลกประมาณ 4,900 ปีแสง เอ็ม 18 มีขนาดเส้นรัศมี ประมาณ 9 ปีแสง ดาวฤกษ์สมาชิกหลายดวงที่ร้อนที่สุดเป็นดางประเภท B3 ส่วนใหญ่ดาวสมาชิกของ เอ็ม 18 เป็นดาวเล็ก นักดาราศาสตร์มองเห็นได้อย่างง่ายดายด้วยกล้องสองตาหรือกล้องส่องทางไกลเล็ก
แคมโบเดียบายนแอร์ไลน์

สายการบินแคมโบเดียบายนแอร์ไลน์  เป็นสายการบินของประเทศกัมพูชา ฐานการบินหลักอยู่ที่ท่าอากาศยานนานาชาติพนมเปญ เจ้าของคือบริษัท บายนแอร์ไลน์ จำกัด ซึ่งเป็นบริษัทลูกของจอยแอร์ สายการบินของจีน สายการบินลงทะเบียนให้บริการในเดือนเมษายน ค.ศ. 2014 และได้รับใบอนุญาตทำการเมื่อธันวาคม ค.ศ. 2014 และเปิดให้บริการเที่ยวบินครั้งแรกในวันที่ 31 ธันวาคม ค.ศ. 2014
ประวัติ.
แคมโบเดียบายนแอร์ไลน์ ก่อตั้งในปี ค.ศ. 2014 เพื่อมาลงทุนในตลาดการบินภายในประเทศที่กำลังเติบโต มีความเกี่ยวข้องกับสายการบินจีน จอยแอร์ และโรงงานผลิตเครื่องบิน AVIC
ฝูงบินในปัจจุบัน.
มีการวางแผนจะนำเข้าเครื่องบิน Xian MA60 จากโรงงาน AVIC ในประเทศจีน และตั้งเป้าให้มีเครื่องบิน 5 ลำ ภายในปลายปี ค.ศ. 2015 และมีการวางแผนระยะยาว โดยจะนำเข้าเครื่องบินอย่างน้อย 20 ลำ ภายในอีก 10 ปีต่อจากนี้
สกายอังกอร์แอร์ไลน์

บริษัท สกายอังกอร์แอร์ไลน์ จำกัด  ซึ่งให้บริการในชื่อ สกายวิงส์เอเชียแอร์ไลน์  เป็นสายการบินของประเทศกัมพูชา มีสำนักงานที่เมืองเสียมราฐ ฐานการบินหลักคือท่าอากาศยานนานาชาติเสียมราฐ สายการบินนี้เกิดจากความร่วมมือกันของกัมพูชาและเกาหลีใต้
ฝูงบิน.
ข้อมูลเมื่อเดือนสิงหาคม ค.ศ. 2016
โรงเรียนฮั่วเคี้ยววิทยาลัย

โรงเรียนฮั่วเคี้ยววิทยาลัย  เป็นโรงเรียนสามัญศึกษา เน้นการเรียนการสอนเป็นภาษาจีน ก่อตั้งเมื่อวันที่ 14 ตุลาคม พ.ศ. 2489 ปัจจุบัน เปิดสอนชั้นเตรียมอนุบาล ถึงชั้นมัธยมศึกษาปีที่ 6
ประวัติโรงเรียน.
โรงเรียนฮั่วเคี้ยววิทยาลัย เป็นโรงเรียนเน้นสอนภาษาจีน สังกัด สำนักงานคณะกรรมการส่งเสริมการศึกษาเอกชน กระทรวงศึกษาธิการ ตั้งอยู่เลขที่ 191 ถนนศรีจันทร์ อำเภอเมืองขอนแก่น จังหวัดขอนแก่น แต่เดิมถูกแบ่งเป็นสองโรงเรียนคือ โรงเรียนฮั่วเคี้ยววิทยาลัย และ โรงเรียนอนุบาลราษฎร์อุทิศศึกษา และภายหลังได้ถูกยุบรวมเป็นแห่งเดียวกัน
อสัญกรรมของอดอล์ฟ ฮิตเลอร์

ระหว่างที่กรุงเบอร์ลินกำลังถูกโซเวียตบุกนั้นเอง อดอล์ฟ ฮิตเลอร์ ได้ยิงตัวตายเมื่อวันที่ 30 เมษายน 1945 ในฟือเรอร์บุงเคอร์ ส่วนภรรยาของเขา เอฟา เบราน์ ได้ฆ่าตัวตายด้วยยาพิษไซยาไนด์ ทั้งนี้ ศพของทั้งสองได้ถูกเคลื่อนย้ายไปยังทางออกฉุกเฉินของบังเกอร์ตามคำสั่งเสียของฮิตเลอร์ ทหารนำศพทั้งสองจัดวางในหลุมที่ขุดเตรียมไว้บริเวณด้านหลังทำเนียบนายกรัฐมนตรีไรช์ จากนั้นก็จัดการราดน้ำมันเชื้อเพลิงพร้อมกับจุดไฟเผาเพื่อป้องกันไม่ให้ทหารฝ่ายศัตรูนำไปประจานและกระทำยำยีอย่างเช่นที่เกิดขึ้นกับเบนิโต มุสโสลินี ผู้นำอิตาลี จากบันทึกของพวกโซเวียตระบุว่า ทหารโซเวียตได้ขุดร่างของฮิตเลอร์ขึ้นมา และนำไปฝังไว้ในหลายสถานที่ด้วยกันจนถึงปี 1970 ที่ร่างซึ่งโซเวียตอ้างว่าเป็นของฮิตเลอร์ถูกขุดขึ้นมาเป็นครั้งสุดท้าย ก่อนจะถูกนำไปเผาและโปรยเถ้า
ด้วยรายงานที่มีความแตกต่างกันออกไปที่ได้ระบุสาเหตุการตาย; บางกรณีได้ระบุว่า เขาตายด้วยยาพิษเท่านั้นและอีกบางกรณีหนึ่งคือเขาตายด้วยการใช้ปืนยิงศีรษะตัวเองพร้อมกับกัดแคปซูลบรรจุสารพิษไซยาไนด์ แต่นักประวัติศาสตร์สมัยนั้นได้ปฏิเสธรายงานเหล่านี้เพราะเป็นการโฆษณาชวนเชื่อของสหภาพโซเวียตหรือความพยายามการประนีประนอมเพื่อหาข้อสรุปที่แตกต่างกัน พยานคนหนึ่งได้บันทึกเอาไว้ว่า ศพมีรอยบาดแผลจากการถูกยิงทะลุผ่านปาก แต่ได้รับการพิสูจน์แล้วว่ามันเป็นไปไม่ได้ นอกจากนี้ยังมีข้อถกเถียงเกี่ยวกับกระโหลกศีรษะและกระดูกขากรรไกรที่ถูกขุดขึ้นได้โดยระบุว่าเป็นของฮิตเลอร์จริงหรือไม่ 
ในปี ค.ศ. 2009 นักวิจัยชาวอเมริกันได้ทำการตรวจดีเอ็นเอบนกระโหลกศีรษะที่เจ้าหน้าที่ของโซเวียตได้เชื่อมั่นมานานแล้วว่าเป็นของฮิตเลอร์แน่ๆ แต่การทดสอบและการตรวจสอบได้พบว่า กะโหลกศีรษะนั้นเป็นของผู้หญิงที่มีอายุน้อยกว่า 40 ปี ส่วนกระดูกขากรรไกรที่ถูกขุดขึ้นมายังไม่ได้รับการตรวจสอบใดๆเลย เท่ากับว่าในปัจจุบันนี้ ยังไม่มีหลักฐานทางวิทยาศาสตร์ใดๆที่ยืนยันถึงการมีอยู่ของร่างของฮิตเลอร์
ไรชส์ฟือเรอร์-เอ็สเอ็ส

ไรชส์ฟือเรอร์-เอ็สเอ็ส  เป็นตำแหน่งและยศของผู้บัญชาการของหน่วยชุทซ์ชตัฟเฟิล (เอ็สเอ็ส) ตำแหน่งนี้ปรากฏอยู่ระหว่างค.ศ. 1925 ถึง 1945 ซึ่งระหว่างค.ศ. 1925 ถึง 1933 นี้เอง "ไรชส์ฟือเรอร์-เอ็สเอ็ส" นี้เป็นเพียงแค่ตำแหน่งหนึ่งเท่านั้น จนกระทั่งในค.ศ. 1934 "ไรชส์ฟือเรอร์-เอ็สเอ็ส" ก็กลายเป็นตำแหน่งควบคู่กับยศ โดยเป็นยศที่สูงที่สุดในเอ็สเอ็สเทียบเท่าได้กับยศจอมพลในแวร์มัคท์ 
ผู้ที่ดำรงตำแหน่งนี้ยาวนานที่สุดคือไฮน์ริช ฮิมเลอร์ ซึ่งเข้าดำรงตำแหน่งในค.ศ.1929 ขณะที่เขามียศอย่างเป็นทางการในเอ็สเอ็สเป็น "โอเบอร์กรุพเพินฟือเรอร์" ต่อมาในปีค.ศ. 1934 ฮิมเลอร์ก็สถาปนา "ไรชส์ฟือเรอร์-เอ็สเอ็ส" ให้เป็นยศยศหนึ่งของเอ็สเอ็สและเขาใช้ยศใหม่นี้แทนยศเดิมของเขา ฮิมเลอร์จึงมีตำแหน่งและยศเป็น "ไรชส์ฟือเรอร์-เอ็สเอ็ส" ตั้งแต่นั้นมาจนถึงการล่มสลายของนาซีเยอรมนีในค.ศ. 1945
รายนามผู้ดำรงตำแหน่ง.
มีผู้ดำรงตำแหน่งนี้อยู่ห้าคนตลอดเวลา 20 ปีที่มีตำแหน่งนี้อยู่ คือ: 
สามคนแรกและคนสุดท้ายดำรงตำแหน่ง "ไรชส์ฟือเรอร์-เอ็สเอ็ส" แต่มียศเป็นอย่างอื่น ในขณะที่ ไฮน์ริช ฮิมเลอร์ มีทั้งยศและตำแหน่งเป็น "ไรชส์ฟือเรอร์-เอ็สเอ็ส"
เบรตต์ ยัง (นักร้อง)

เบรตต์ ชาลส์ ยัง  (เกิด 23 มีนาคม ค.ศ. 1981) เป็นนักร้องและนักแต่งเพลงคันทรีป็อปชาวอเมริกันจากออเรนต์เคาน์ตี รัฐแคลิฟอร์เนีย เขาเคยเป็นพิตเชอร์เบสบอลที่วิทยาลัย และใช้เวลาแต่งเพลงหลังได้รับบาดเจ็บ อีพีชุดแรกของเขาผลิตโดย แดนน์ ฮัฟฟ์ ออกจำหน่ายโดยสังกัดรีพับลิกแนชวิลล์ ในวันที่ 12 กุมภาพันธ์ 2016 ซิงเกิลเปิดตัว "สลีปวิทเอาต์ยู" ออกจำหน่ายในวันที่ 11 เมษายน
ชีวิตช่วงแรก.
ยังเกิดในแอนาไฮม์ ออเรนจ์เคาน์ตี เขาเคยเรียนที่แคลวารีแชเพลไฮสกูลในคอสตาเมซา รัฐแคลิฟอร์เนีย และโอลมิส เออร์วินแวลลีย์คอลเลจ และมหาวิทยาลัยเฟรสโนสเตต เขาเริ่มร้องเพลงช่วงปลายคริสต์ทศวรรษ 1990 เมื่อเขาได้มาร้องแทนนักร้องนำของวงในระหว่างการประชุมชาวคริสเตียนที่ไฮสกูล
ยังเคยเป็นพิตเชอร์ในทีมกีฬาเบสบอลประจำโรงเรียน และนำทีมจนเป็นแชมป์สหพันธ์นักกีฬาระหว่างโรงเรียนแคลิฟอร์เนีย (CIF) เขาเข้าเรียนที่โอลมิสโดยใช้ทุนนักกีฬาเบสบอลในปี ค.ศ. 1999 หลังจากปฏิเสธข้อเสนอจากทีมแทมพาเดวิลเรส์ และมินนีโซตาทวินส์ ในการแข่งขันกีฬาเบลบอลฤดูกาลเดียวในปี ค.ศ. 2000 เขาได้รับจดหมายให้เป็นตัวแทนนักกีฬ่าและได้รับชัยชนะ 2 ครั้ง เซฟได้ 2 ครั้ง เขาเป็นนักกีฬาให้เออร์วินแวลลีย์อีกหนึ่งฤดูกาลก่อนย้ายไปที่เฟรสโน อย่างไรก็ตาม อาชีพนักกีฬาของเขาจบลงหลังจากข้อศอกได้รับบาดเจ็บขณะอยู่ที่เฟรสโนเมื่อปี ค.ศ. 2003
งานดนตรี.
ยังเคยกล่าวว่า เขาได้รับแรงบันดาลใจจากเกวิน เดอกรอว์หลังจากเขาได้ฟังเพลงจากอัลบั้ม "แชเรียต" และตัดสินใจเข้าวงการดนตรี ยังออกอีพีไร้สังกัด ใช้ชื่อตนเองเป็นชื่ออีพี บรรจุเพลงสี่เพลง ในปี ค.ศ. 2007 ออกอีพีชื่อ"เมกบีลีฟ"ในปี ค.ศ. 2011 ตามมาด้วยอัลบั้ม"เบรตต์ ยัง" อัลบั้ม"ออนไฟร์" และ"โบรเคนดาวน์" ในปี ค.ศ. 2012-13
ยังย้ายไปอยู่แนชวิลล์ หลังจากอยู่ในลอสแอนเจลิสนานแปดปี ไม่นานนัก เขาได้เซ็นสัญญากับสังกัดบิกแมชีนเลเบลกรุป ในเดือนสิงหาคม ค.ศ. 2015
2016-ปัจจุบัน: "เบรตต์ ยัง อีพี" และอัลบั้มแรก.
ในเดือนกุมภาพันธ์ ค.ศ. 2016 ยังออกอีพีโดยใช้ชื่อตนเอง บรรจุเพลงหกเพลง "สลีปวิทเอาต์ยู" ออกเป็นซิงเกิลแรกจากอีพีในเดือนเมษายน ค.ศ. 2016 ยังเขียนเพลงร่วมกับจัสติน เอบแบช และเคลลี อาร์เชอร์ ซิงเกิลที่สอง "อินเคสยูดิดดึนต์โนว์" ออกในวันที่ 9 มกราคม ค.ศ. 2017 ขึ้นอันดับหนึ่งบนชาร์ตคันทรีแอร์เพลย์ ซิงเกิลที่สาม "ไลก์ไอเลิฟด์ยู" ออกสู่คลื่นวิทยุคันทรีในวันที่ 17 กรกฎาคม ค.ศ. 2017
ในวันที่ 10 กุมภาพันธ์ ค.ศ. 2017 ยังออกสตูดิโออัลบั้มแรกชื่อ "เบรตต์ ยัง" อัลบั้มผลิตโดยแดนน์ ฮัฟฟ์ และจำหน่ายโดยสังกัดบิกแมชีนเลเบลกรุป อัลบั้มเปิดตัวที่อันดับสองบนชาร์ตท็อปคันทรีอัลบั้ม
กระบี่ฟ้า ดาบมังกร

ดาบมังกรหยก หรือ กระบี่ฟ้า ดาบมังกร  เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก ภาค 3 ตอน กระบี่อิงฟ้า ดาบฆ่ามังกร อีกเวอร์ชันหนึ่ง ออกอากาศทางในเกาะฮ่องกงช่อง TVB ส่วนในประเทศไทย จะออกอากาศทางช่อง 3 นำแสดงโดย อู๋ ฉีหัว, หลี จือ, เสอ ซือม่าน, หลิว ซงเหริน, หมี เสว่ ละครเรื่องนี้เป็นละครภาคต่อของ มังกรหยก ตอน กำเนิดเอี้ยก้วย
เนื้อเรื่อง.
ละครเรื่องนี้กล่าวข้ามระยะเวลาถัดจากมังกรหยก ภาค 2 ไปสามถึงสี่ชั่วอายุคน เกี่ยวกับการช่วงชิงความเป็นใหญ่ในยุทธภพของสำนักง้อไบ๊ และสำนักบู๊ตึ้ง ตัวเอก เตียบ่อกี้ (บุตรชายเพียงคนเดียวของ จอมยุทธ์ที่ห้า แห่งสำนักบู๊ตึ้ง เตียชุ่ยซัว และ บุตรีของจ้าวอินทรีคิ้วขาวแห่งพรรคมาร ฮึงซู่ซู่) ซึ่งเป็นลูกหลานในบู๊ตึ้งต้องผจญภัยมากมาย และสุดท้ายได้เป็นประมุขนิกายเม้งก่า (บางสำนวนใช้ พรรคจรัสหรือพรรครุ่งเรือง) ซึ่งมีบทบาทในการกอบกู้ประเทศจากมองโกล โดยนางเอกในภาคนี้ชื่อหมิ่นหมิ่น (เตี๋ยเมี่ยง) เป็นลูกสาวของอ๋องมองโกล
เรตติง.
ในฮ่องกง.
กระบี่ฟ้า ดาบมังกร หรือ ดาบมังกรหยก 2001 ฉบับ อู๋ฉีหัว ประสบความสำเร็จน้อยกว่า ดาบมังกรหยก 1986 เวอร์ชัน เหลียงเฉาเหว่ย โดยทำเรตติงได้คือ
สำหรับในฮ่องกง ดาบมังกรหยก เวอร์ชัน เหลียงเฉาเหว่ย ได้รับความนิยมมากกว่าเนื่องจาก ดาบมังกรหยก เวอร์ชัน อู๋ฉีหัว โดนวิจารณ์เรื่อง ทีวีบี คัดนักแสดงหลายคนมีอายุมากกว่าตัวละครในบทประพันธ์ มากเกินไป
ในจีน.
เนื่องจาก
ทำให้ ดาบมังกรหยก 2001 ฉบับนี้ ที่ได้มีโอกาสออกอากาศในจีน และได้รับความนิยมมากกว่าสองเวอร์ชันแรก เมื่อเวลาผ่านไปก็ได้รับการยกย่องในจีนว่าเป็นเวอร์ชัน "ดาบมังกรหยกงานสร้างทางเกาะฮ่องกงที่ประสบความสำเร็จในจีนทางด้านเรตติงมากที่สุด"
หมีเซียะ กับบทบาทในละคร.
สำหรับคอหนังจีนชุดรุ่นเก่า และ รุ่นใหม่ ที่ต้องการดูการแสดงของ หมีเซียะ ในบท อึ้งย้ง ซึ่งปัจจุบันหาดูไม่ได้แล้ว แต่อยากรู้ว่าเธอแสดงบท อึ้งย้ง ออกมาเป็นแบบไหน
และในเรื่องนี้ บทบาท ฮึงซู่ซู่ ที่หมีเซียะแสดงออกมา มีส่วนคล้ายบทบาท อึ้งย้ง ที่เธอเคยแสดงไว้ใน มังกรหยก 1976 ทั้งสีหน้า,ลักษณะท่าทางและแววตา
รามเกียรติ์ (ละครโทรทัศน์)

รามเกียรติ์  เป็นละครโทรทัศน์ที่สร้างขึ้นในปี ค.ศ. 2013 กล่าวถึงสงครามครั้งสำคัญในวรรณกรรมเรื่องยิ่งใหญ่ รามายณะ ที่กล่าวการยกทัพของพระรามกับพญาทศกัณฐ์ เพื่อชิงเอานางสีดาคืนมา นำแสดงโดย กากัน มาลิค, เนหา ซากัม ออกอากาศทางช่องซีหนัง ออกอากาศทุกวันเสาร์ - อาทิตย์ เวลา 19.00 น. เริ่มออกอากาศตอนแรกในวันที่ 16 กันยายน พ.ศ. 2560 ปัจจุบันเปลี่ยนเวลาออกอากาศเป็นเวลา 17: 00 น. เริ่มตั้งแต่ 4 พฤศจิกายน พ.ศ. 2560 เป็นต้นไป
เนื้อเรื่อง.
เหตุเกิดเมื่อพระราม พระลักษมณ์ และนางสีดาออกเดินป่า แล้วทศกัณฐ์ก็มาลักพานางสีดาไปตามคำยุยงของนางสำมนักขา หลังจากนั้น ทหารเอกทั้งห้า จึงเกิดตามกันไป ได้แก่ หนุมานเกิดจากเหล่าศาสตราวุธของพระอิศวรไปอยู่ในครรภ์นางสวาหะ สุครีพเกิดจากพระอาทิตย์แล้วโดนคำสาปฤๅษีที่เป็นพ่อของนางสวาหะ องคตเป็นลูกของพาลีที่เป็นหลานของสุครีพ ชมพูพาน เกิดจากการชุบเลี้ยงของพระอินทร์ นิลพัทเป็นลูกของพระกาฬ ฝ่ายพระรามและฝ่ายทศกัณฐ์ได้ทำศึกชิงนางสีดา จนไพร่พลฝ่ายยักษ์ล้มตายเป็นจำนวนมาก และสุดท้ายทศกัณฐ์เองก็ถูกพระรามฆ่าตายเช่นเดียวกัน
โรงเรียนชุมชนบ้านโนนเจริญ

โรงเรียนชุมชนบ้านโนนเจริญ เป็นโรงเรียนในจังหวัดบุรีรัมย์ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติโรงเรียน.
โรงเรียนชุมชนบ้านโนนเจริญ เดิมมีชื่อว่าโรงเรียนบ้านโนนเจริญ ปัจจุบันตั้งอยู่หมู่ที่ 2 ตำบลโนนเจริญ อำเภอบ้านกรวด จังหวัดบุรีรัมย์ ได้ทำพิธีเปิดทำการสอนเมื่อวันที่ 14 มิถุนายน พ.ศ. 2502 โดยมี นายสัญชัย เธียรวรรณ ปลัดอำเภอโทเป็นหัวหน้ากิ่งอำเภอบ้านกรวดเป็นประธานพิธี มีคำสั่งให้ นายประจักษ์ รัตนกาญจน์ ดำรงตำแหน่งครูใหญ่ ปัจจุบันมี นายองอาจ วัชเรนทร์วงศ์ ดำรงตำแหน่งผู้อำนวยการโรงเรียน
เบสบอลทีมชาติเยอรมนี

เบสบอลทีมชาติเยอรมนี  เป็นทีมเบสบอลระดับทีมชาติของประเทศเยอรมนี เป็นตัวแทนของประเทศเยอรมนีในการแข่งขันเบสบอลระดับนานาชาติเช่น เบสบอลเวิลด์คัพ เป็นต้น
เอฟเอคอมมิวนิตีชีลด์ 2017

การแข่งขันฟุตบอลเอฟเอคอมมิวนิตีชีลด์ 2017 จัดมาเป็นครั้งที่ 95 ของ เอฟเอคอมมิวนิตีชีลด์ เป็นการแข่งขันฟุตบอลประจำปีโดยทีมที่ผ่านเข้ามาเล่นนั้นคือ แชมป์พรีเมียร์ลีก ฤดูกาล 2016–17 คือ เชลซี แข่งขันกับแชมป์เอฟเอคัพ ฤดูกาล 2016–17 อาร์เซนอล โดยการแข่งขันถูกจัดขึ้นในวันที่ 6 สิงหาคม ค.ศ. 2017 ณ สนามกีฬาเวมบลีย์
ก่อนการแข่งขัน.
เมื่อวันศุกร์ที่ 23 มิถุนายน ค.ศ. 2017, ได้รับการยืนยันว่าเงินรางวัลที่ได้รับจาก คอมมิวนิตี ชีลด์ จะมอบให้กับผู้ประสบเหตุไฟไหม้อาคาร เกรนเฟลล์ ทาวเวอร์. แมตช์นี้เป็นการย้อนรอยของ เอฟเอคอมมิวนิตีชีลด์ 2015, โดยเป็น อาร์เซนอล ชนะ 1-0
นอกจากานี้ยังเป็นการโคจรกลับมาพบกันอีกครั้งของ เอฟเอคัพ รอบชิงชนะเลิศ 2017 ซึ่งเป็นทางฝั่งอาร์เซนอลเอาชนะไปได้ 2-1 เมื่อช่วงต้นปีนี้
โดยการแข่งขันครั้งนี้ ได้แข่งขันภายใต้กติกาใหม่ คือ เมื่อครบการแข่งขันในเวลาปกติ 90 นาที (รวมไปถึงการทดเวลาบาดเจ็บ) หากทั้งคู่เสมอกัน ต้องมีการดวลจุดโทษตัดสิน และยังเป็นการดวลจุดโทษในรูปแบบใหม่ คือ "เอบีบีเอ" (ABBA) คือ เปลี่ยนจากให้ผู้เล่นแต่ละสโมสรยิงสลับกันฝ่ายละ 1 คน มาเป็นผู้เล่นสโมสรแรกยิงไปก่อน จากนั้นจึงเปลี่ยนมาเป็นผู้เล่นของอีกสโมสรยิงติดต่อกันถึง 2 คน และสลับกันไปแบบนี้ไปเรื่อย ๆ จนกว่าจะมีผู้ชนะ โดยเป็นการทดลองใช้กติกานี้จากสหพันธ์ฟุตบอลยุโรป (ยูฟ่า) ที่อ้างถึงผลการศึกษาว่า หากผู้เล่นจากสโมสรแรกยิงเข้า สโมสรนั้นมีโอกาสชนะมากถึงร้อยละ 60 เพื่อให้การแข่งขันสูสีและมีลุ้นมากขึ้น
ทรัมป์ทาวเวอร์

ทรัมป์ทาวเวอร์  เป็นตึกระฟ้าที่มีจำนวน 58 ชั้น ความสูง 664 ฟุต (220 เมตร) ที่มีการใช้งานหลากหลายรูปแบบตั้งอยู่ที่ 721–725 Fifth Avenue ระหว่างถนนที่ 56 และ 57 ในมิดทาวน์แมนแฮตตัน, นครนิวยอร์ก โดยทำหน้าที่เป็นสำนักงานใหญ่ของเดอะทรัมป์ ออร์แกไนเซชั่น นอกจากนี้ยังเป็นที่อยู่อาศัยแบบเพนต์เฮาส์ คอนโดมิเนียม ของผู้พัฒนาอาคาร โดนัลด์ ทรัมป์ ประธานาธิบดีสหรัฐ คนที่ 45 ผู้ซึ่งเป็นนักธุรกิจและนักพัฒนาอสังหาริมทรัพย์ในขณะที่หอคอยได้รับการพัฒนาขึ้น มีสมาชิกของครอบครัวทรัมพ์หลายคนยังอาศัยอยู่ในอาคารด้วย หอคอยตั้งอยู่บนพล็อตที่เคยเป็นที่ตั้งของห้างสรรพสินค้าชั้นนำ Bonwit Teller
ผู้ออกแบบอาคารนี้ คือ เดอร์ สคัตต์ ของ Der Scutt of Poor, Swanke, Hayden & Connell และพัฒนาโดย Trump และ Equitable Life Assurance Company (ปัจจุบันเปลียนชื่อเป็น AXA Equitable Life Insurance Company ในปี ค.ศ. 2004) แม้จะมีการตั้งอยู่ใน Midtown Manhattan เขตพื้นที่พิเศษ ทาวเวอร์ได้รับการอนุมัติเพราะถูกสร้างขึ้นเป็นการใช้งานแบบผสมผสาน
เพื่อนรักหักเหลี่ยมโหด

เพื่อนรักหักเหลี่ยมโหด  เป็นละครโทรทัศน์ที่สร้างขึ้นในปี พ.ศ. 2542 กล่าวถึงเรื่องราวของเพื่อนรักทั้งสองคนที่ต้องหักเหลี่ยม เฉือนคมกัน นำแสดงโดย หลอ เจียเหลียง, ก๊วะ จิ้งอัน, เฉิน จิ้งหง, กู่ เทียนเล่อ ออกอากาศทางช่องทีวีบี (TVB) ในฮ่องกง ละครเรื่องนี้มีภาคต่อคือเรื่อง เพื่อนรักหักเหลี่ยมโหด ภาค 2 และล่าสุดละครเรื่องนี้ถูกนำมาออกอากาศทางช่อง 3 แฟมิลี่ อีกครั้ง
โรงเรียนเมธีพิทยา

โรงเรียนเมธีพิทยา (อังกฤษ: Metheepittaya School) เป็นโรงเรียนขนาดเล็ก สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ หมู่ 7 ตำบลท่าฬ่อ อำเภอเมืองพิจิตร จังหวัดพิจิตร
ประวัติโรงเรียน.
โรงเรียนเมธีพิทยา ก่อตั้งขึ้นโดย ท่านเจ้าคุณเมธีธรรมประนาท เมื่อวันที่ 24 มิถุนายน พ.ศ. 2499 ในบริเวณวัดท่าฬ่อ โดยเปิดทำการสอนตั้งแต่ชั้นประถมศึกษา ถึงระดับชั้นมัธยมศึกษาตอนต้น 1 เมษายน พ.ศ. 2532 กระทรวงศึกษาธิการพิจารณาเห็นชอบ รับโอนโรงเรียนเมธีพิทยาเข้าสังกัดกองการมัธยมศึกษา กรมสามัญศึกษา กระทรวงศึกษาธิการ ปัจจุบันเปิดทำการสอนตั้งแต่ระดับชั้นมัธยมศึกษาปีที่ 1 ถึง ชั้นมัธยมศึกษาปีที่ 6 สังกัดสำนักงานเขตพื้นที่การศึกษามัธยมศึกษา เขต 41 
สัญลักษณ์ประจำโรงเรียน.
ตราสัญลักษณ์ประจำโรงเรียน.
เสมาธรรมจักรอยู่เหนือลูกโลก โดยมีรังสีเปล่งประกายเจิดจ้า มีความหมายคือ
รวมความว่า "การศึกษาคือความเจริญงอกงามของชีวิต ที่ให้ความรู้กว้างไกล"
อักษรย่อประจำโรงเรียน.
ม.ธ.
ปรัชญาประจำโรงเรียน.
โลโก ปตฺถมฺภิกา เมตฺตา แปลว่า เมตตาเป็นเครื่องค้ำจุนโลก
คำขวัญประจำโรงเรียน.
เรียนดี กีฬาเด่น เน้นสิ่งแวดล้อม เพียบพร้อมคุณธรรม น้อมนำเศรษฐกิจพอเพียง
เพื่อนรักหักเหลี่ยมโหด ภาค 2

เพื่อนรักหักเหลี่ยมโหด ภาค 2  เป็นละครโทรทัศน์ที่สร้างขึ้นในปี พ.ศ. 2542 กล่าวถึงเรื่องราวของเพื่อนรักทั้งสองคนที่ต้องหักเหลี่ยม เฉือนคมกัน นำแสดงโดย หลอ เจียเหลียง, ก๊วะ จิ้งอัน, เฉิน จิ้งหง, กู่ เทียนเล่อ ออกอากาศทางช่อง TVB ในฮ่องกง ส่วนในไทย จะออกอากาศทางช่อง 3 แฟมิลี่ ละครเรื่องนี้เป็นภาคต่อของละครเรื่อง เพื่อนรักหักเหลี่ยมโหด
เนื้อเรื่องย่อ.
ละครเรื่องนี้ดำเนินเรื่องต่อจากภาคแรก เมื่อความอาฆาตพยาบาทและความสัมพันธ์ของเพื่อนรัก 3 คน เย่หยงเทียน หม่าจื่อเฉียง และสี่เหวินเปียว ที่แทบไม่มีอะไรเหมือนกันเลย แต่เมื่อทั้งหมดต้องมาทำธุรกิจร่วมกันทำให้เกิดเรื่องราวที่บานปลาย เมื่อความดีปะปนกับความเลว ความรักของหนุ่มสาว มิตรภาพของเพื่อน จนลงเอยด้วยการเสียชีวิตของใครบางคน เรื่องราวผันแปรมากขึ้นเมื่อมี จางจื่อลี่ น้องชายของสี่เหวินเปียว, มิเชล น้องสาวต่างมารดาของจางจื่อลี่ บิดาของจางจื่อลี่ ผู้ไร้ความรับผิดชอบต่อเมียและลูกแต่หวังใช้ประโยชน์จากลูก รวมถึงเหม่ยนา แฝดน้องของอาซิง ผู้หญิงที่เคยเป็นตัวแปรของความรักระหว่างเพื่อน แต่เหม่ยนามีนิสัยแตกต่างกับพี่สาว เหม่ยนาหวังจะแก้แค้นแทนอาซิงพี่สาวที่เสียชีวิต แต่กลับทำให้เย่หยงเทียนที่เคยเป็นแฟนอาชิงมาก่อน ตกหลุมรักเหม่ยนาอย่างแท้จริง
กีฬาฟุตซอลในซีเกมส์ 2017

การแข่งขันฟุตซอลในกีฬาซีเกมส์ 2017 ในกัวลาลัมเปอร์ จัดขึ้นที่สนามกีฬาพานาโซนิค ในชะฮ์อาลัม 
การเข้าร่วม.
ชาติที่เข้าร่วม.
<templatestyles src="Div col/styles.css"/>
สรุปเหรียญรางวัล.
ตารางสรุปเหรียญ.
      ประเทศเจ้าภาพ
จอมนางวังต้องห้าม 3

จอมนางวังต้องห้าม 3 (#เปลี่ยนทาง หรือ "กงสั่วเหลียนเฉิง") สร้างขึ้นในปี พ.ศ. 2557 เป็นละครภาคที่ 3 ของละครชุด "จอมนางวังต้องห้าม" เป็นภาคต่อจากละครเรื่อง จอมนางวังต้องห้าม 2 โดยละครจะเล่าเรื่องย้อนกลับไปในรัชสมัยจักรพรรดิเฉียนหลง (ชิงเกาจงฮ่องเต้) แห่งราชวงศ์ชิง (หรือแมนจู) เนื้อหากล่าวถึงโชคชะตาที่พลิกผันของสองหนุ่มสาว "เหลียนเฉิง" และ "เหิงไท่" นำแสดงโดย หยวน ซานซาน,ลู่ อี้ ละครเรื่องนี้ออกอากาศทางช่องเหอหนานทีวีในจีน แต่ในไทยจะออกอากาศทางช่องเวิร์คพอยท์
เนื้อเรื่องย่อ.
ละครเรื่องนี้กล่าวถึง "เหลียนเฉิง" ผู้หญิงที่โชคชะตาเล่นตลก ถูกแม่ทิ้งแต่เด็ก ด้วยเหุตผลว่าเธอต้องคลอดลูกชายเท่านั้น! เพื่อกอบกู้ศักดิ์ศรีจึงนำเด็กชาย (เหิงไท่) มาอ้างว่าเป็นลูกชาย นับแต่นั้นมาโชคชะตาของสองหนุ่มสาวก็เปลี่ยนไปตลอดกาล
และ "เหลียนเฉิง" หญิงสาวที่เติบโตในหอคณิกา แต่แท้จริงเธอคือลูกสาวแม่ทัพใหญ่ เพราะถูกสลับสับเปลี่ยนตัวกับ เหิงไท่ ซึ่งก็เป็นชายคนรักของเธอ พร้อมทั้งยังเป็นลูกแม่ทัพใหญ่
เหลียนเฉิง ได้เข้าไปอยู่ที่บ้านแม่ทัพในฐานะเมียรองของเหิงไท่ แต่ชีวิตรักของทั้งคู่ไม่ได้โรยด้วยกลีบกุหลาบต้องฟันฝ่าอุปสรรคเพื่อพิสูจน์รักแท้ จนเธอได้ฉายาว่า จอมนางแห่งวังต้องห้าม
Legend of the ancient swords

เนื้อเรื่องย่อ.
เรื่องราวทั้งหมดเกิดขึ้นในสมัยราชวงศ์ถัง โดยมีผู้ฝึกยุทธหนุ่มผู้หนึ่งถูกวิญญาณในกระบี่มารเข้าสิงตั้งแต่เด็ก และเติบโตขึ้นโดยไม่มีครอบครัว จนกระทั่งวันหนึ่งได้พบกับจอมยุทธหญิงผู้หนึ่งและเหล่าจอมยุทธผู้กล้า การเดินทางเพื่อหลีกหนีจากโชคชะตาและพิทักษ์โลกจึงได้เริ่มขึ้น
มหัศจรรย์กระบี่เจ้าพิภพ

มหัศจรรย์กระบี่เจ้าพิภพ (จีน: 古剑奇谭; 古劍奇譚; พินอิน: Gǔ jiàn qí tán) เป็นละครโทรทัศน์ชื่อดังจากประเทศจีน สร้างขึ้นในปี พ.ศ. 2556 แนวโรแมนติกแฟนตาซี ดัดแปลงจากวิดีโอเกมส์ชื่อดัง "Gu Jian Qi Tan โดย Shanghai Aurogon" นำแสดงโดย หลี่ อี้เฟิง, หยาง มี่, เฉียว เจิ้นอวี่ เริ่มออกอากาศวันที่ 2 กรกฎาคม - 25 กันยายน 2014 ทางช่อง Hunan TV 
ในส่วนของประเทศไทยละครเรื่องนี้ ออกอากาศช่วงวันที่ 26 พฤศจิกายน 2014 - 26 กุมภาพันธ์ 2015 ทางช่องเวิร์คพอยท์ 1 และ WeTV ถือลิขสิทธิ์เผยแผ่ทางดิจิตอล
เนื้อเรื่องย่อ.
เรื่องราวทั้งหมดเกิดขึ้นในสมัยราชวงศ์ถัง หมู่บ้านอู่เหมิง สถานที่ผนึกกระบี่เฝินจี้ (กระบี่ปีศาจ) ถูกบุกรุกเพื่อชิงและปลดผนึกกระบี่ คนในหมู่บ้านถูกฆ่าตายจนหมด ""ท่านหญิงซิวหนิง" (Li Xiaolu)" หัวหน้าหมู่บ้าน ผู้สืบเชื้อสายจากโยวตู ทายาทเจ้าแม่หนี่วา ซึ่งตระกูลของนางรับหน้าที่ผนึกกระบี่เฝินจี้ มาหลายชั่วอายุคน จำต้องถ่ายไอปิศาจของกระบี่เฝินจี้ ไว้ในตัวของ ""หาน หยุนซี" (Li Yifeng)" ลูกชายคนเดียวของนางเพื่อป้องกันไม่ให้กระบี่ถูกชิงไป และเพื่อช่วยชีวิตเขา หยุนซีได้รับความช่วยเหลือจาก ""นักพรตจื่ออิ้น" (Ken Chang)" นำตัวเขาไปโยวตูเพื่อผนึกไอปีศาจแต่ไม่สำเร็จ หยุนซีได้พบกับ ""ฟง ฉิงเสี่ย" (Yang Mi)" ผู้สืบทอดของโยวตู ซึ่งเธอและนักพรตจื่ออิ้นได้ช่วยชีวิตเขาไว้จากเหล่าผู้เฒ่าแห่งโยวตูซึ่งต้องการฆ่าเขา เพราะกลัวว่าวันหนึ่งเขาจะถูกครอบงำกลายเป็นปีศาจ
นักพรตจื่ออิ้นนำตัวหยุนซีไปอารามเทียนยง เขาและเจ้าสำนักช่วยผนึกไอปิศาจในตัวหยุนซีได้ แม้เพียงชั่วคราวเท่านั้น นักพรตจื่ออิ้นรับหยุนซีเป็นศิษย์ และให้ชื่อใหม่แก่เขาว่า "ไป๋หลี่ ถูซู" ถูซู เติบโตมาพร้อมกับศิษย์พี่ ""หลิงเยว่" (William Chan)" ซึ่งรักเขาเหมือนน้องชายแท้ ๆ 
หลายปีต่อมา ฉิงเสี่ยออกจากโยวตูเพื่อตามหาหยุนซี และพี่ชายของเธอ ""ฟง ก่วงม่อ" (Vango Gao)" ซึ่งหายตัวไปหลังจากเหตุการณ์ที่หมู่บ้านอู่เหมิง ฉิงเสี่ยบังเอิญพบ ""โอวหยาง เส้ากง" (Qiao Zhenyu)" ผู้ตามหาหยกอี้เหิง เพื่อใช้ในการคืนชีพให้คนรักของเขา องค์หญิงซวิ่นฟาง (Gillian Chung) ทั้งสองพากันมาสมัครเป็นศิษย์ที่อารามเทียนยง และได้พบกับถูซูที่นั่นเอง 
ถูซูถูกใส่ความว่าฆ่าศิษย์น้องร่วมสำนัก เขาจึงออกจากอารามเทียนยง เพื่อสืบหาความจริงเกี่ยวกับเรื่องนี้ รวมถึงเหตุการณ์ที่หมู่บ้านอู่เหมิงในอดีตด้วย
โปรดักชั่น.
ซีรี่ส์ถ่ายทำตั้งแต่วันที่ 2 กรกฎาคม 2013 และเสร็จสิ้นในวันที่ 10 ตุลาคม 2013 ที่โรงถ่ายเหิงเตี้ยน และ Xiandu
การตอบรับ.
ซีรีส์เรื่องนี้ประสบความสำเร็จเป็นอย่างมาก ทั้งในด้านกระแสตอบรับและเรตติงผู้ชมทางโทรทัศน์ และเป็นซีรีส์ทำสถิติยอดชมออนไลน์สูงสุด โดยมียอดชมกว่า 9 พันล้าน ซึ่งสูงมากในเวลานั้น
ซีรีส์ได้รับเสียงชื่นชมในด้านความตื่นเต้นของฉากแอคชั่น บทละครที่น่าติดตาม และคัดเลือกนักแสดงได้เหมาะสม อย่างไรก็ตามมีเสียงวิจารณ์ถึงความไม่สมจริงของสเปเชียลเอฟเฟกต์ และเนื้อเรื่องที่ค่อนข้างเบาบาง
การโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ช่องเวิร์คพอยท์
 ซีรีส์กำลังภายใน วันจันทร์- ศุกร์ เวลา 18:15 - 19:15 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">มหัศจรรย์กระบี่เจ้าพิภพ</td>
<th style="width: 33%;">ถัดไป</th>
</tr><tr style="text-align: center;">
<td> ครูซ่าส์ท้าศิษย์แสบ
</td>
<td> อุ้ยเสี่ยวป้อ จอมยุทธเจ้าสำราญ
</td></tr>
</table>
บัสซากาแอร์

บัสซากาแอร์  เป็นสายการบินสำหรับขนส่งผู้โดยสารของประเทศกัมพูชา เริ่มให้บริการเที่ยวบินแรกในวันที่ 1 ธันวาคม ค.ศ. 2014 และเปิดเที่ยวบินระหว่างประเทศในวันที่ 1 พฤษภาคม ค.ศ. 2015 พร้อมเครื่องบิน Airbus 320-214 สองลำ ปัจจุบันให้บริการเที่ยวบินพนมเปญ-เสียมราฐทุกวัน และเที่ยวบินพนมเปญ-มาเก๊า
ประวัติ.
ชื่อเดิมคือ พีพีแอร์ และได้เปลี่ยนมาเป็น "บัสซากาแอร์" ดำเนินการร่วมกับบริษัทนากาในการบริการเที่ยวบินเช่าเหมาไปจีน ใบประกอบการถูกมอบให้บัสซากาแอร์ เมื่อวันที่ 6 ตุลาคม ค.ศ. 2014
ฝูงบิน.
ข้อมูลเมื่อเดือนสิงหาคม ค.ศ. 2016
โรงเรียนถาวรานุกูล

โรงเรียนถาวรานุกูล (อักษรย่อ : ถ.น.; อังกฤษ: Thawaranukul School) เป็นโรงเรียนมัธยมศึกษาประจำจังหวัดสมุทรสงคราม ประเภทโรงเรียนมัธยมศึกษาขนาดใหญ่ เปิดรับนักเรียนในระดับชั้นมัธยมศึกษาตอนต้นและมัธยมศึกษาตอนปลาย ในอดีตเปิดรับเฉพาะนักเรียนหญิง จึงได้รับเลือกให้เป็นโรงเรียนสตรีประจำจังหวัดสมุทรสงคราม ปัจจุบันเปิดรับนักเรียนแบบสหศึกษาทั้งมัธยมศึกษาตอนต้นและมัธยมศึกษาตอนปลาย
ประวัติ.
โรงเรียนถาวรานุกูล เดิมตั้งอยู่ที่บริเวณวัดธรรมนิมิต ตำบลแม่กลอง อำเภอเมืองฯ จังหวัดสมุทรสงคราม ผู้ก่อตั้งโรงเรียนคือสมภารเที่ยง เจ้าอาวาสวัดธรรมนิมิต
ซึ่งได้ก่อตั้งมาก่อนปี พ.ศ. 2462 โดยให้พระสงฆ์เป็นครูสอนร่วมกับฆราวาส ในระยะเริ่มต้นไม่ได้จัดเป็นชั้นเรียนแต่จัดเพียงเพื่อให้อ่านออกเขียนได้เท่านั้น
เมื่อพระครูสุตสาร (ถนอม ถาวโร) เป็นเจ้าอาวาสวัดธรรมนิมิต ได้จัดตั้งโรงเรียนให้ถาวรขึ้น ให้ชื่อว่า โรงเรียนถาวรานุกูล
หลักสูตรที่เปิดสอน.
โรงเรียนถาวรานุกูล มีหลักสูตรการเรียนการสอนดังนี้
เจซีอินเตอร์แนชนัลแอร์ไลน์

เจซีอินเตอร์แนชนัลแอร์ไลน์  เป็นอดีตสายการบินสัญชาติกัมพูชา โดยมีฐานการบินหลักอยู่ที่ท่าอากาศยานนานาชาติพนมเปญ ประเทศกัมพูชา สายการบินก่อตั้งในปี ค.ศ. 2014 และเริ่มให้บริการเที่ยวบินในเดือนมีนาคม ค.ศ. 2017 มีเครื่องบินแอร์บัส เอ320 สามลำ
เจซีอินเตอร์เนชันแนลแอร์ไลน์ ลงทะเบียนกับกระทรวงพาณิชย์ ในเดือนมิถุนายน ค.ศ. 2014 และได้สั่งซื้อเครื่องบินแอร์บัส เอ320 สองลำในเดือนกุมภาพันธ์ ค.ศ. 2017 เริ่มให้บริการวันที่ 17 มีนาคม ปีเดียวกัน สายการบินถูกครอบครองบางส่วนโดยยูนนาน จิ้งเฉิง กรุ๊ป กลุ่มบริษัทในเครือของจีน ซึ่งเป็นบริษัทแม่ของรุยลีแอร์ไลน์ เริ่มต้นลงทุนด้วยเงิน 50 ล้านดอลลาร์สหรัฐ ตง เลเฉิง เป็นประธานและผู้ก่อตั้ง ส่วนตงหยาน ฮวง รับหน้าที่เป็นหัวหน้าเจ้าหน้าที่บริหาร
จุดหมายปลายทาง.
ณ เดือนเมษายน ค.ศ. 2024 เจซีอินเตอร์แนชนัลแอร์ไลน์ให้บริการเที่ยวบินสู่จุดหมายปลายทางดังต่อไปนี้:
ฝูงบิน.
ก่อนการเลิกดำเนินงาน เจซีอินเตอร์แนชนัลแอร์ไลน์มีเครื่องบินประจำการในฝูงบินดังนี้:
เจซีอินเตอร์แนชนัลแอร์ไลน์มีอายุฝูงบินเฉลี่ย 8.9 ปี
โรงเรียนมหาไถ่ศึกษาขอนแก่น

โรงเรียนมหาไถ่ศึกษาขอนแก่น (บ้างเรียก มหาไถ่หญิง, ย่อ: ม.ถ., H.R.K.) เป็นโรงเรียนเอกชนหญิงล้วนขนาดใหญ่ ก่อตั้งเมื่อปี พ.ศ. 2507 เป็นโรงเรียนหญิงล้วนเพียงแห่งเดียวในจังหวัดขอนแก่น และยังเป็นโรงเรียนในเครือสภาการศึกษาคาทอลิก (เขตมิสซังอุดรธานี)
ประวัติโรงเรียน.
โรงเรียนมหาไถ่ศึกษา ขอนแก่น เดิมที่นักเรียนทั้งชายและหญิง ต่อมาในปี พ.ศ. 2510 ได้แยกนักเรียนชายออกไปเรียนที่ โรงเรียนมหาไถ่ศึกษาชาย(ปัจุบันคือโรงเรียนมหาไถ่ศึกษาภาคตะวันออกเฉียงเหนือ) เนื่องจากว่ามีนักเรียนจำนวนมากและพื้นที่รองรับไม่เพียงพอ 
สัญลักษณ์โรงเรียน.
สีประจำโรงเรียน : #เปลี่ยนทาง #เปลี่ยนทาง สีแดงหมายถึง ความเสียสละ สีขาวหมายถึง ความรักที่บริสุทธิ์ ต่อเพื่อนมนุษย์ และความจริงใจ
ศิริศักดิ์ อ่อนละมัย

ศิริศักดิ์ อ่อนละมัย (เกิด 15 สิงหาคม พ.ศ. 2493) อดีตสมาชิกสภาผู้แทนราษฎรจังหวัดชุมพร 6 สมัย สังกัดพรรคประชาธิปัตย์ ปัจจุบันสังกัดพรรคพลังประชารัฐ
ประวัติ.
ศิริศักดิ์ เกิดเมื่อวันที่ 15 สิงหาคม พ.ศ. 2493 เป็นบุตรนายศักดิ์สิทธิ์ นางกรองแก้ว อ่อนละมัย มีพี่น้อง 10 คน ด้านครอบครัวสมรสกับนางบุปผา อ่อนละมัย มีบุตร-ธิดา รวม 6 คน คือ ศิริพร บัวเลิศ, สราวุธ อ่อนละมัย ที่ปรึกษารัฐมนตรีช่วยว่าการกระทรวงสาธารณสุข (เดชอิศม์ ขาวทอง), ศิริเพ็ญ อ่อนละมัย, ศิริลักษณ์ อ่อนละมัย (ถึงแก่กรรม), สิทธิศักดิ์ อ่อนละมัย และนางสาวศิริพรรณ อ่อนละมัย 
สำเร็จการศึกษาระดับปริญญาตรี ศิลปศาสตรบัณฑิต จากสถาบันราชภัฏสุราษฎร์ธานี ระดับปริญญาโท รัฐศาสตรมหาบัณฑิต สาขาการเมืองการปกครอง จากมหาวิทยาลัยธรรมศาสตร์
การทำงาน.
ศิริศักดิ์ เริ่มทำงานครั้งแรกด้วยการทำหน้าที่จองคิวภาพยนตร์เพื่อมาป้อนให้กับโรงภาพยนตร์ และเป็นผู้จัดการโรงภาพยนตร์ตามลำดับ หลังจากทำงานเป็นผู้จัดการโรงภาพยนตร์ได้ 2 ปี จึงตัดสินใจหันมาทำธุรกิจหนังกลางแปลง รับจัดงานสวนสนุกตามวัดต่างๆ จนประสบความสำเร็จในอาชีพ จนเป็นที่รู้จักของคนทั้งจังหวัดชุมพร ในนาม "พรมาลัย"
งานการเมือง.
ศิริศักดิ์ เข้าสู่วงการการเมืองด้วยการเป็นสมาชิกสภาจังหวัด ในปี พ.ศ. 2533 ก่อนที่จะได้เลือกตั้งเป็นสมาชิกสภาผู้แทนราษฎรครั้งแรกในเดือนมีนาคม พ.ศ. 2535 สังกัดพรรคประชาธิปัตย์ และได้รับการเลือกตั้งติดต่อกันรวม 6 สมัย 
ศิริศักดิ์ เคยได้รับแต่งตั้งเป็นกรรมาธิการหลายคณะ อาทิ โฆษกคณะกรรมาธิการศาสนา ศิลปวัฒนธรรม (พ.ศ. 2535) โฆษกคณะกรรมาธิการกีฬา (พ.ศ. 2538) รองประธานคนที่ 1 คณะกรรมาธิการกิจการเยาวชน สตรี และผู้สูงอายุ (พ.ศ. 2539-2540) ประธานคณะกรรมาธิการการกีฬา (พ.ศ. 2540-2543) ประธานที่ปรึกษาคณะกรรมาธิการการกีฬา (พ.ศ. 2544-2548) และที่ปรึกษาคณะกรรมาธิการการปกครองส่วนท้องถิ่น (พ.ศ. 2552-2554)
ศิริศักดิ์ ได้รับแต่งตั้งเป็นเลขานุการรัฐมนตรีว่าการกระทรวงคมนาคม (พ.ศ. 2538) และเป็นที่ปรึกษา ผู้แทนการค้าไทย (พ.ศ. 2554)
ในปี พ.ศ. 2564 ศิริศักดิ์ ได้ขอลาออกจากพรรคประชาธิปัตย์ เพื่อไปสนับสนุนชวลิต อาจหาญ ผู้สมัครจากพรรคพลังประชารัฐ ลงสมัครรับเลือกตั้งซ่อม สส.ชุมพร ในการเลือกตั้งสมาชิกสภาผู้แทนราษฎรจังหวัดชุมพร เขต 1 แทนตำแหน่งที่ว่าง พ.ศ. 2565
สมาชิกสภาผู้แทนราษฎร.
ศิริศักดิ์ อ่อนละมัย ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
ประกาศเกียรติคุณ.
ศิริศักดิ์ เคยได้รับรางวัลพระราชทาน “เทพทอง” ประเภทบุคคลดีเด่นด้านวิทยุกระจายเสียงจากสมาคมนักวิทยุและโทรทัศน์แห่งประเทศไทย ในพระบรมราชูปถัมภ์ เมื่อวันที่ 14 ธันวาคม พ.ศ. 2540 และได้รับรางวัล “บุคคลตัวอย่าง” สาขาผู้บำเพ็ญประโยชน์ต่อสังคมและการกีฬา ประจำปี 2541
โรงเรียนขอนแก่นวิทยาลัย

โรงเรียนขอนแก่นวิทยาลัย เดิมชื่อโรงเรียนบึงกีวิทยานุกูล ก่อตั้งเมื่อวันที่ 3 มิถุนายน พ.ศ. 2534 ถูกแยกเป็นเอกเทศและสถาปนาเมื่อวันที่ 13 มกราคม พ.ศ. 2536 ปัจจุบัน เปิดสอนชั้นมัธยมศึกษาปีที่ 1-6
ประวัติโรงเรียน.
โรงเรียนขอนแก่นวิทยาลัยเดิมชื่อโรงเรียนบึงกีวิทยานุกูล เปิดเป็นสาขาของโรงเรียนนครขอนแก่น เริ่มจัดตั้งโดย นายสมชาย เขตอนันต์ ผู้อำนวยการโรงเรียนนครขอนแก่น ในขณะนั้นร่วมกับสภาตำบลบ้านเป็ด เมื่อวันที่ 3 มิถุนายน พ.ศ. 2534 ในปีการศึกษาแรกนั้นใช้เวทีหมอลำวัดท่าบึงบ้านเป็ดเป็นอาคารเรียน ได้รับอนุมัติแยกเป็นเอกเทศเมื่อวันที่ 13 มกราคม พ.ศ. 2536
โรงเรียนขอนแก่นวิทยายน ๒ (สมาน สุเมโธ)

โรงเรียนขอนแก่นวิทยายน ๒ (สมาน สุเมโธ)  ประกาศจัดตั้งเมื่อวันที่ 30 เมษายน พ.ศ. 2539
ประวัติโรงเรียน.
พระราชวรานุวัตร (สมาน สุเมโธ) ให้โรงเรียนขอนแก่นวิทยายน ดำเนินการขอจัดตั้งสาขาเปิดทำการสอนครั้งแรกในปีการศึกษา 2536 มีนักเรียนชั้นมัธยมศึกษาปีที่ 1 จำนวน 4 ห้องเรียน นักเรียนทั้งหมด 164 คนซึ่งดำเนินการในวัดป่าแสงอรุณ เป็นเวลา 2 ปีการศึกษา ก่อนที่ในวันที่ 30 เมษายน พ.ศ. 2539 กระทรวงศึกษาธิการจะประกาศจัดตั้งเป็นโรงเรียนเอกเทศ ชื่อ “โรงเรียนขอนแก่นวิทยายน ๒”
อุ้ยเสี่ยวป้อ จอมยุทธเจ้าสำราญ

อุ้ยเสี่ยวป้อ จอมยุทธเจ้าสำราญ  เป็นละครโทรทัศน์ที่สร้างขึ้นในปี พ.ศ. 2556 กล่าวถึงเรื่องราวของวรรณกรรมเรื่องสุดท้ายของ กิมย้ง เรื่อง อุ้ยเสี่ยวป้อ นำแสดงโดย หาน ตง, จาง ซินอวี่, จาง เหมิง ออกอากาศทางช่อง เหอหนานทีวี ในจีน แต่ในไทย ละครเรื่องนี้จะออกอากาศทางช่องเวิร์คพอยท์
เนื้อเรื่องย่อ.
ละครเรื่องนี้กล่าวถึงเด็กหนุ่มจอมกะล่อนมีชีวิตเสเพล ชะตาฟ้าลิขิตให้เขาได้ช่วยเหลือ เฉินจิ้นหนานที่ได้รับบาดเจ็บจากการลอบสังหารของเอ๋าไป้ ด้วยความฉลาด เฉินจิ้งหนานจึงรับเขาเป็นศิษย์ ต่อมาฮ่องเต้คังซีออกแสวงหายอดฝีมือเพื่อกำจัดเอ๋าไป้ ทั้งสองได้พบกับอุ้ยเสี่ยวป้อ และพาเข้าวังทำงานในราชสำนัก อุ้ยเสี่ยวป้อเป็นที่โปรดปรานของฮ่องเต้ เขามีเมียมากมายเพราะความกะล่อนเจ้าชู้ แต่เพราะเป็นคนสนิทของฮ่องเต้และเป็นศิษย์ของเฉินจิ้งหนาน ทำให้ลืมตัวหยิ่งยโส สุดท้ายเขาก็เบื่อชีวิตในวังจึงพาบรรดาเมียของเขาออกท่องยุทธจักรไปในที่สุด
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ช่องเวิร์คพอยท์
 ซีรีส์กำลังภายใน วันจันทร์- ศุกร์ เวลา 18:15 - 19:15 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">อุ้ยเสี่ยวป้อ จอมยุทธเจ้าสำราญ</td>
<th style="width: 33%;">ถัดไป</th>
</tr><tr style="text-align: center;">
<td> มหัศจรรย์กระบี่เจ้าพิภพ
</td>
<td> เล็กเซียวหงส์ ดรรชนีเทพสะท้านฟ้า
</td></tr>
</table>
ทรัมป์เวิลด์ทาวเวอร์

ทรัมป์เวิลด์ทาวเวอร์  เป็นตึกระฟ้าที่ตั้งอยู่ในเลขที่ 845 ของยูไนเต็ดเนชั่นพลาซ่า (ถนนสายแรก ระหว่างสตรีทที่ 47 และที 48 ในเขตแมนแฮตตัน นครนิวยอร์ก เริ่มขึ้นในปี ค.ศ. 1999 และเสร็จในปี ค.ศ. 2001
ประวัติและการออกแบบ.
ตึก ทรัมป์เวิลด์ทาวเวอร์ ได้รับการออกแบบโดยสถาปนิก คอสตัส คอนดิลิส เป็นอาคารที่มีความสูง 861 ฟุต (262 เมตร) และมี 72 ชั้นสร้าง (แต่แสดง 90 ชั้นบนแผงลิฟต์) มีผนังอาคารที่มืดของกระจกสีบรอนซ์ มีหน้าต่างบานใหญ่อันเป็นผลมาจากมุมมองที่กว้างขวางของ East River และ Midtown Manhattan อาคารนี้สร้างด้วยคอนกรีตเพื่อปรับปรุงความต้านทานลม
การเช่า.
สตาร์ทีมนิวยอร์กแยงกี้ ,เดเร็ค เจเตอร์ ได้ขอซื้อคอนโดมิเนียมขนาด 5,425 ตารางฟุตด้วยเงิน 12.6 ล้านดอลล่าร์ ค.ศ. 2001 และขายในปี ค.ศ. 2012 ด้วยเงิน 15.5 ล้านดอลล่าร์ ในปี ค.ศ. 2002 บิล เกตส์ ,แฮร์ริสัน ฟอร์ด และโซเฟีย ลอเรน ได้ถูกกล่าวว่าจะได้เป็นเจ้าของหรือให้เช่าอพาร์ทเมนในอาคาร ต่อมาทรัมป์ ได้ขายชั้น 45 ในเดือนมิถุนายนปี ค.ศ. 2002 ในราคา 4.5 ล้านดอลล่าร์ให้กับประเทศซาอุดีอาระเบีย ซึ่งเป็นส่วนหนึ่งของภารกิจของสหประชาชาติในปี ค.ศ. 2008
กองทัพจักรวรรดิรัสเซีย

กองทัพจักรวรรดิรัสเซีย (#เปลี่ยนทาง ,) เป็นกองทัพภาคพื้นดินของ จักรวรรดิรัสเซีย ปฏิบัติการครั้งแรกในปี 1721 จนถึง การปฏิวัติรัสเซีย ในปี 1917 ในช่วงคริสต์ทศวรรษที่ 1850 กองทัพจักรวรรดิรัสเซียมีกำลังพลประมาณ 900,000 นาย และประจำการเกือบ 250,000 นาย (ส่วนใหญ่เป็น คอสแซค)
กองทัพเรือจักรวรรดิรัสเซีย

กองทัพเรือจักรวรรดิรัสเซีย  เป็นหน่วยงานที่รับผิดชอบต่อการปฏิบัติการทางทหารในทะเล ลำน้ำ และพื้นที่บริเวณชายฝั่งของจักรวรรดิรัสเซีย โดยก่อตั้งขึ้นในปี 1696 จนกระทั่งถูกยุบใน การปฏิวัติเดือนกุมภาพันธ์ ในปี 1917 กองทัพเรือพัฒนามาจากกองกำลังขนาดเล็กที่มีอยู่ก่อนหน้านี้โดย จักรพรรดิปีเตอร์ที่ 1 แห่งรัสเซีย ทรงก่อตั้งกองทัพเรือรัสเซียในช่วง การทัพอะซอฟครั้งที่สอง
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
กันตภณ หวังเจริญ

กันตภณ หวังเจริญ (ชื่อเล่น: กันต์ วันเกิด ; 18 กันยายน พ.ศ. 2541 –) เป็นนักแบดมินตันชายชาวไทย
ประวัติ.
ในปี พ.ศ. 2557 กันตภณได้เข้าแข่งขันสิงคโปร์อินเตอร์เนชันแนล 2014 ประเภทชายเดี่ยว ในรอบชิงชนะเลิศกันตภณพ่ายให้กับโลห์ คีน ยู จากสิงคโปร์ เนื่องจากอาการบาดเจ็บที่เท้า ที่คะแนน 19-21 21-15 11-1 และได้รับรางวัลรองชนะเลิศจากการแข่งขัน
ในปี พ.ศ. 2559 กันตภณได้เข้าแข่งขันแบดมินตันเยาวชนชิงแชมป์โลก 2016 ประเภทชายเดี่ยว ในรอบ 8 คนสุดท้ายเขาเป็นฝ่ายชนะอู ซ็อง-ฮุน จากเกาหลีใต้ 2-0 เกม ที่คะแนน 21-11, 21-9 และในรอบรองชนะเลิศเขาเป็นฝ่ายแพ้ให้กับซุน เฟย์เซียง จากจีน 2-0 เกม ที่คะแนน 9-21, 13-21 จึงทำให้เขาได้เหรียญทองแดงในรายการนี้
ในเดือนกุมภาพันธ์ พ.ศ. 2560 กันตภณได้เข้าแข่งขันปรินเซส สิริวัณณวรี ไทยแลนด์มาสเตอร์ส 2017 ในประเภทชายเดี่ยว เขาเป็นฝ่ายชนะลี ซี เจีย จากมาเลเซีย 2-1 เกม ที่คะแนน 15-21 21-18 22-20 และผ่านเข้าสู่รอบชิงชนะเลิศ โดยในรอบชิงชนะเลิศเขาเป็นฝ่ายแพ้ทอมมี ซูเกียร์โตซึ่งเป็นมือวางอันดับ 3 ของรายการจากอินโดนีเซีย 0-2 เกม 17-21 11-21 โดยใช้เวลาแข่งขัน 40 นาที
ในเดือนกรกฎาคม พ.ศ. 2560 กันตภณเข้าแข่งขันรายการแบดมินตันชิงชนะเลิศแห่งประเทศไทย ประจำปี 2560 ในรอบเมนดรอว์รอบแรกกันตภณเป็นฝ่ายชนะภูชิชฎ์ อโนทัยสถาพร 2-0 เกม ที่คะแนน 21-4 21-7 ในรอบสองเขาเป็นฝ่ายชนะ จ.ต. อดุลรัชต์ นามกูล ซึ่งเป็นมือวางอันดับ 2 ของรายการ 2-1 เกม ที่คะแนน 13-21 21-13 21-17 จากนั้นในรอบก่อนรองชนะเลิศกันตภณเป็นฝ่ายชนะ ปัณณวิชญ์ ทองน่วม มือวาง 5/8 ของรายการ 2-0 เกม ที่คะแนน 21-14 21-9 และในรอบรองชนะเลิศกันตภณเป็นฝ่ายชนะสัพพัญญู อวิหิงสานนท์ มือวาง 3/4 ของรายการ 2-1 เกม ที่คะแนน 21-19 15-21 21-18 และผ่านเข้าสู่รอบตัดเชือกโดยได้พบกับทนงศักดิ์ แสนสมบูรณ์สุข
ในวันที่ 30 กรกฎาคม กันตภณผ่านเข้าสู่รอบชิงชนะเลิศโดยได้พบกับทนงศักดิ์ แสนสมบูรณ์สุข ซึ่งเป็นมือวางอันดับ 1 ของรายการ โดยกันตภณสามารถเป็นฝ่ายชนะทนงศักดิ์ 2-1 เกม ที่คะแนน 21-17 18-21 22-20 และได้เป็นแชมป์ในประเภทชายเดี่ยวของรายการ
กันตภณได้รับฉายาจากแฟนกีฬาว่า “กันต์ กรี๊ดกู” จากกรณีกันตภณถูกสังคมวิพากษ์วิจารณ์อย่างหนัก ระหว่างการแข่งเอเชียนเกมส์ 2018 ที่ประเทศอินโดนีเซีย หลังเจ้าตัวถ่ายคลิปขณะกลุ่มแฟนแบดมินตันชาวอินโดนีเซียส่งเสียงร้องชื่มชมระหว่างเดินทางขึ้นรถบัสออกจากสนาม โดยกันตภณพูดขณะรถเคลื่อนผ่านว่า “กรี๊ดกูหน่อยเร็ว กรี๊ดกูอีก กรี๊ดกู เร็วๆ กรี๊ด กรี๊ดดิ อ่าเยี่ยม กรี๊ดกูหน่อยเร็ว กรี๊ดหน่อย” และโพสต์คลิปลงอินสตาแกรมส่วนตัว รวมถึงการคอมเมนต์ตอบโต้ผู้ที่มาตักเตือนด้วยข้อความไม่สุภาพด้วย
โรงเรียนฝางวิทยายน

โรงเรียนฝางวิทยายน  เป็นโรงเรียนมัธยมศึกษาประเภทสหศึกษา สังกัดสำนักงานเขตพื้นที่การศึกษามัธยมศึกษา เขต 25 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 232 หมู่ 9 บ้านฝาง ตำบลบ้านฝาง อำเภอบ้านฝาง จังหวัดขอนแก่น ห่างจากอำเภอเมืองขอนแก่นไปทางทิศตะวันตก 21 กิโลเมตร ก่อตั้งเมื่อปี 14 ตุลาคม พ.ศ. 2519 ปัจจุบัน เปิดสอนระดับชั้นมัธยมศึกษาตอนต้นและมัธยมศึกษาตอนปลาย
ศิษย์เก่ามีชื่อเสียง.
อภิเชษฐ์ เอติรัตนะ ดีไซเนอร์,นางแบบ
อิญญิโก มาร์ติเนซ

อิญญิโก มาร์ติเนซ เบร์ริดิ ([ˈiɲiɣo marˈtineð βeˈriði]; เกิด 17 พฤษภาคม ค.ศ. 1991) เป็นนักฟุตบอลชาวสเปน ปัจจุบันเล่นในตำแหน่งกองหลังให้แก่อันนัศร์สโมสรในซาอุดีโปรเฟสชันนัลลีก และทีมชาติสเปน
พรมแดนของประเทศรัสเซีย

ประเทศรัสเซีย เป็นประเทศที่ใหญ่ที่สุดในโลก มี พรมแดนระหว่างประเทศ กับ 16 รัฐอธิปไตย รวมถึงพรมแดนทางทะเลอีก 2 แห่งกับสหรัฐและญี่ปุ่น นอกจากนี่ยังมีพรมแดนติดกับประเทศที่ไม่เป็นที่ยอมรับในระดับสากล แต่ได้รับการยอมรับจากรัสเซีย อีก 4 แห่ง ได้แก่ สาธารณรัฐประชาชนดอแนตสก์ สาธารณรัฐประชาชนลูฮันสก์ เซาท์ออสซีเชีย และ อับคาเซีย โดยพรมแดนภาคพื้นดินมีความยาวโดยรวมถึง และมีพรมแดนทางบกที่ยาวเป็นอันดับสองโลกรองจากจีน พรมแดนปัจจุบันของรัสเซีย (ก่อนหน้านั้นคือ โซเวียตรัสเซีย) ส่วนใหญ่วาดขึ้นตั้งแต่ปี ค.ศ. 1956 (ยกเว้นการเปลี่ยนแปลงเล็กน้อย เช่น กับจีน) และยังคงเหมือนเดิมหลังจากการล่มสลายของสหภาพโซเวียต จนกระทั่งในปี 2014 เมื่อไครเมียถูกรัสเซียยึดครองจากยูเครน
ในฐานะประเทศที่ทอดยาวข้ามทวีปในยูเรเซีย รัสเซียมีพรมแดนร่วมกันทั้งในยุโรปและเอเชีย จากพรมแดนทั้งหมด 20 แห่ง 12 แห่งอยู่ในยุโรปและ 5 แห่งอยู่ในเอเชียและ 1 พรมแดนอยู่ในช่องแคบแบริ่ง ระหว่างอเมริกาเหนือและเอเชีย
ภาพรวม.
รัสเซียมีพรมแดนติดกับประเทศต่าง ๆ มากกว่ารัฐอื่น ๆ ในโลก เนื่องจากมีพื้นที่กว้างขวาง ซึ่งรวมถึงสี่ประเทศที่ได้รับการยอมรับบางส่วน และสองประเทศที่มีเขตแดนทางน้ำ (ดูด้านล่าง เป็นตัวเอียง)
โรงเรียนแก่นนครวิทยาลัย ๒

โรงเรียนแก่นนครวิทยาลัย ๒  เป็นโรงเรียนในจังหวัดขอนแก่น จัดตั้งขึ้นเมื่อวันที่ 8 พฤษภาคม พ.ศ. 2540
ประวัติโรงเรียน.
โรงเรียนแก่นนครวิทยาลัย ๒ สนองนโยบายการขยายโอกาสทางการศึกษา จึงประสานงานกับชาวบ้านกอกและสภาตำบลบ้านเป็ด เพื่อขอรับการสนับสนุนใช้พื้นที่ดินสาธารณะประโยชน์ (ป่าช้าบ้านกอก) เป็นสถานที่ตั้งสาขาโรงเรียน สภาตำบลบ้านเป็ดได้ยินยอม และผู้ว่าราชการจังหวัดขอนแก่นอนุมัติให้ใช้พื้นที่ดังกล่าวดำเนินการสร้างได้ในปีเดียวกัน โดยกระทรวงศึกษาธิการได้ประกาศจัดตั้งโรงเรียน เมื่อวันที่8 พฤษภาคม พ.ศ. 2540 เป็นสาขาของโรงเรียนแก่นนครวิทยาลัย รูปแบบโรงเรียนรัฐบาล โดยให้ชื่อว่า "โรงเรียนแก่นนครวิทยาลัย ๒”
ท่าอากาศยานนานาชาติจังหวัดพระสีหนุ

ท่าอากาศยานนานาชาติจังหวัดพระสีหนุ (IATA: KOS, ICAO: VDSV) เป็นท่าอากาศยานนานาชาติที่ใหญ่เป็นอันดับที่สามของประเทศกัมพูชา อยู่ในจังหวัดพระสีหนุ ห่างจากเมืองพระสีหนุไปทางทิศตะวันออก 20 กิโลเมตร นอกจากนี้ยังเป็นที่รู้จักกันในชื่อ ท่าอากาศยานกองเกง  รหัส IATA ของสนามบิน ใช้อักษรย่อ KOS ซึ่งมาจากคำว่า "กำปงโสม"
การพัฒนา.
ก่อสร้างในช่วงคริสตทศวรรษที่ 1960 ด้วยการช่วยเหลือจากสหภาพโซเวียต แต่กลับไม่ได้ใช้งานเลยในช่วงยุคเขมรแดง ต่อมาได้กลับมาเปิดใหม่อีกครั้งเมื่อวันที่ 15 มกราคม ค.ศ. 2007 ทางวิ่งมีความยาว 2,500 เมตร เพื่อรองรับเครื่องบินรุ่นสี่อี อย่างไรก็ตาม เกิดอุบัติเหตุเครื่องบินพีเอ็มทีแอร์ เที่ยวบินที่ยู4 241 ในเดือนมิถุนายน ค.ศ. 2007 ทำให้ไม่มีเที่ยวบินโดยสารจนถึงปี ค.ศ. 2011
แคมโบเดียอังกอร์แอร์ เปิดเที่ยวบินจากที่นี่ไปยังท่าอากาศยานนานาชาติเสียมราฐในวันที่ 14 ธันวาคม ค.ศ. 2011 และยังได้เพิ่มเที่ยวบินไปยังท่าอากาศยานนานาชาติพนมเปญ จนกลายเป็นเส้นทางสามเหลี่ยม โดยเส้นทางนี้เริ่มมีในวันที่ 31 มีนาคม ค.ศ. 2013
ท่าอากาศยานพระตะบอง

ท่าอากาศยานพระตะบอง  (IATA: BBM, ICAO: VDBG) เป็นท่าอากาศยานในเมืองพระตะบอง จังหวัดพระตะบอง ประเทศกัมพูชา อยู่ห่างจากเมืองไปประมาณ 3 กิโลเมตร สนามบินมีเนื้อที่ 128.68 เฮกตาร์ ความสูง 60 ฟุตจากระดับน้ำทะเล มีทางวิ่ง 1 ทาง ประเภท 07/25 ผิวยางมะตอย กว้าง 1600 เมตร ยาว 40 เมตร สนามบินนี้เปิดให้บริการในปี ค.ศ. 1968
รายชื่อท่าอากาศยานในประเทศกัมพูชา

รายชื่อท่าอากาศยานในประเทศกัมพูชา โดยมีเพียงสามแห่งเท่านั้นที่ยังให้บริการเชิงพาณิชย์อยู่ ท่าอากาศยานถูกแห่งถูกควบคุมโดย State Secretariat of Civil Aviation
รายชื่อ.
ตัวหนา หมายถึง ท่าอากาศยานที่ยังมีเที่ยวบินพาณิชย์บินประจำอยู่
กองทัพเรือรัสเซีย

กองทัพเรือรัสเซีย (lit. "Military-Maritime Fleet of the Russian Federation") เป็นหน่วยงานของกองทัพสหพันธรัฐรัสเซีย ทำหน้าที่รับผิดชอบต่อการปฏิบัติการทางทหารในทะเล ลำน้ำ และพื้นที่บริเวณชายฝั่งของประเทศรัสเซีย กองทัพเรือรัสเซียก่อตั้งขึ้นในเดือน มกราคม ค.ศ. 1992 ในฐานะผู้สืบทอดกองทัพเรือโซเวียต หลังจาก การล่มสลายของสหภาพโซเวียต ในเดือน ธันวาคม ค.ศ. 1991
กองทัพเรือรัสเซียเดิม ก่อตั้งโดย จักรพรรดิปีเตอร์ที่ 1 แห่งรัสเซีย (ปีเตอร์มหาราช) ในเดือนตุลาคม ค.ศ. 1696 โดยสัญลักษณ์ของกองทัพเรือรัสเซียแรก ๆ คือธงของนักบุญอันดรูว์ ปัจจุบันกองทัพเรือรัสเซียมีกองเรือย่อยที่รับช่วงต่อจากกองทัพเรือโซเวียตคือ กองเรืออาร์กติก, กองเรือแปซิฟิก, กองเรือทะเลดำ, กองเรือบอลติก, กองเรือเล็กแคสเปียน, กองบินนาวี, และ กองกำลังป้องกันชายฝั่ง (อีกชื่อของ ทหารนาวิกโยธิน และ กองกำลังปืนใหญ่และมิสไซล์ชายฝั่ง)
กองทัพที่ 6 (แวร์มัคท์)

กองทัพที่ 6 เป็นกองทัพสนามของแวร์มัคท์ในช่วงสงครามโลกครั้งที่สอง กองทัพที่ 6 เป็นที่รู้จักจากการถูกทำลายโดยกองทัพแดง ที่ ยุทธการที่สตาลินกราด ในช่วงฤดูหนาวปี 1942/43 นอกจากนี้กองทัพที่ 6 ยังได้ก่ออาชญากรสงคราม (ชึ่งเป็นการสังหารหมู่ชาวยิว 30,000 คนที่ เบบียาร์) กองทัพที่ 6 อยู่ภายได้การปัญชาการโดยจอมพล วัลเทอร์ ฟอน ไรเชอเนา ในช่วง ปฏิบัติการบาร์บารอสซา ในปี 1941
ฮิวจ์ เทรเวอร์-โรเปอร์

ฮิวจ์ เรดวอลด์ เทรเวอร์-โรเปอร์, บารอนเดเครอแห่งแกลนตัน  เป็นนักประวัติศาสตร์ชาวอังกฤษของยุคก่อนบริเตนและนาซีเยอรมนี เขาเป็นศาสตราจารย์ประจำวิชาประวัติศาสตร์สมัยใหม่ของมหาวิทยาลัยออกซฟอร์ด
ลีริกา แอนเดอร์สัน

ลีริกา แอนเดอร์สัน-เบนต์ลีย์ (เกิด 18 ธันวาคม ค.ศ. 1988) เป็นนักร้องและนักแต่งเพลงชาวอเมริกัน เธอเป็นลูกสาวของลีริกา แกร์เรตต์ อดีตสมาชิกวง The Ikettes
เธอออกอัลบั้มแรก "เฮลโล" เมื่อวันที่ 30 ตุลาคม ค.ศ. 2015
ประวัติ.
ชีวิตช่วงแรก.
ลีริกา แอนเดอร์สัน-เบนต์ลีย์ เกิดเมื่อวันที่ 18 ธันวาคม ค.ศ. 1988 ในชิคาโก รัฐอิลลินอย หลังจากพี่สาวฝาแฝด ไอดา แอนเดอร์สัน เสียชีวิต บิดาของเธอก็ทิ้งครอบครัวไป แอนเดอร์สันเป็นนักร้องเสียงประสานให้แก่ เจนนิเฟอร์ โลเปซ ตั้งแต่เด็ก เธอแสดงพรสวรรค์ด้านดนตรี ด้วยการร้องเพลง "ไอวอนนาบีดาวน์" ของแบรนดี้ นอร์วูด ในงานประกวดแสดงความสามารถ ตอนกำลังศึกษาในชั้นมัธยมต้น 
ต่อมา มารดาย้ายไปที่รัฐแคลิฟอร์เนีย เพื่อสานฝันงานดนตรีให้กับเธอ หลังจากนั้นไม่นานแอนเดอร์สันก็ได้เข้าสู่วงการเพลงในขณะที่ยังเป็นวัยรุ่น
โรงเรียนขอนแก่นวิทยายน ๓

โรงเรียนขอนแก่นวิทยายน ๓  เดิมเป็นสาขาของโรงเรียนขอนแก่นวิทยายน ตั้งอยู่ที่ถนนมิตรภาพ ตำบลบ้านค้อ อำเภอเมืองขอนแก่น จังหวัดขอนแก่น
ประวัติโรงเรียน.
โรงเรียนขอนแก่นวิทยายน ๓ ตั้งขึ้นตามแผนพัฒนาการศึกษาแห่งชาติฉบับที่ 7 ระหว่างปี พ.ศ. 2535 ถึง พ.ศ. 2539 ได้จัดตั้งเป็นสาขาโรงเรียนขอนแก่นวิทยายน ที่ตำบลโนนท่อน อำเภอเมือง จังหวัดขอนแก่น โดยนายสวาท ภูคำแสน ผู้อำนวยการโรงเรียนขอนแก่นวิทยายน ผู้ตรวจราชการกรมสามัญศึกษาเขตการศึกษา 9 และดำรงตำแหน่งอนุกรรมการกรมการข้าราชการครูในกรมสามัญศึกษาได้แต่งตั้งให้นายเทอดศักดิ์ สินธุศิริ อาจารย์ 2 ระดับ 6 โรงเรียนขอนแก่นวิทยายน เป็นหัวหน้าสาขาโรงเรียน โดยทางโรงเรียนได้ขอใช้ที่ดินของสำนักงานปฏิรูปที่ดินเพื่อการเกษตรกรรมจังหวัดขอนแก่น ที่ตำบลโนนท่อน อำเภอเมือง จังหวัดขอนแก่น เป็นสถานที่เรียนชั่วคราว 
โรงเรียนขอนแก่นวิทยายน 3 ได้เปิดทำการเรียนการสอนวันแรก เมื่อวันที่ 18 พฤษภาคม พ.ศ. 2536 ในวันที่ 18 สิงหาคม 2540 โรงเรียนได้ย้ายจากที่เดิมมาทำการสอน ณ ที่ตั้งแห่งใหม่ตรงถนนมิตรภาพ กิโลเมตรที่ 19 ข้างอ่างเก็บน้ำซำจานเป็นวันแรก
ในวันที่ 10 สิงหาคม พ.ศ. 2540 โรงเรียนขอนแก่นวิทยายน ๓ ได้รับการประกาศจากกระทรวงศึกษาธิการให้เป็นโรงเรียนเอกเทศ
อักษรย่อ.
เนื่อยด้วยนักเรียนโรงเรียนขอนแก่นวิทยายน ๓ จะสวมเครื่องแบบที่เหมือนกับนักเรียนโรงเรียนขอนแก่นวิทยายน จึงทำให้โรงเรียนไม่ได้ใช้อักษรย่อ ข.ก.๓ แต่ใช้อักษรย่อ ข.ก. ตามโรงเรียนขอนแก่นวิทยายน ซึ่งจะต่างจากโรงเรียนขอนแก่นวิทยายน ๒ (สมาน สุเมโธ) ที่จะย่อว่า ข.ก.๒ เพราะมีเครื่องแบบเป็นของตัวเอง
สหภาพภูมิศาสตร์ระหว่างประเทศ

สหภาพภูมิศาสตร์ระหว่างประเทศ  หรือเรียกย่อว่า ไอจียู (IGU) หรือ ยูจีไอ (UGI) คือสมาคมภูมิศาสตร์ระหว่างประเทศที่ก่อตั้งใน พ.ศ. 2465 จากการจัดประชุมภูมิศาสตร์ระหว่างประเทศซึ่งจัดขึ้นครั้งแรกที่เมืองแอนต์เวิร์ปใน พ.ศ. 2414 และในการประชุมครั้งต่อมาหลายครั้งได้นำไปสู่การจัดตั้งองค์กรถาวรในบรัสเซลส์ ประเทศเบลเยียม
สหภาพภูมิศาสตร์ระหว่างประเทศยึดระเบียบตามสภาวิทยาศาสตร์ระหว่างประเทศ (International Council for Science : ICSU) และสภาสังคมศาสตร์ระหว่างประเทศ (International Social Science Council : ISSC) ซึ่งถือเป็นผู้ประสานงานสำหรับองค์กรวิทยาศาสตร์ระหว่างประเทศ
คณะกรรมการและคณะทำงานเฉพาะกิจ.
ไอจียูทำหน้าที่ในการจัดตั้งคณะกรรมการและคณะทำงานเฉพาะกิจจำนวนหนึ่งซึ่งเกี่ยวข้องกับหัวข้อเฉพาะเรื่อง
คณะกรรมการตามหัวข้อ ประกอบด้วย วิธีการเฉพาะเรื่อง (เช่น ภูมิศาสตร์ประยุกต์), หัวเรื่อง (เช่น ภูมิอากาศวิทยา, สุขภาพและสิ่งแวดล้อม), ระเบียบวิธี (เช่น วิทยาการภูมิสารสนเทศ) และตัวอย่างเชิงพื้นที่ (เช่น แอ่งเมดิเตอร์เรเนียน) นอกจากนี้ยังมีคณะกรรมการสำหรับภูมิศาสตร์โอลิมปิกและการศึกษาภูมิศาสตร์อีกด้วย
คณะทำงานเฉพาะกิจทั้งสองประกอบด้วย "Young and Early-Career Geographers" และ "Centennial and Sesquicentennial"
ไอจียูซีจีอี.
ไอจียูซีจีอี (IGU-CGE) หรือคณะกรรมการการศึกษาภูมิศาสตร์ (Commission on Geographical Education) เป็นคณะกรรมการที่มุ่งเน้นถึงการศึกษาทางภูมิศาสตร์โดยเผยแพร่วารสารไออาร์จีดับเบิลอี (IRGEE journal) และจัดการประชุมประจำปี โดย "กฎบัตรระหว่างประเทศว่าด้วยการศึกษาทางภูมิศาสตร์" (International Charter on Geographical Education) ถือเป็นข้อตกลงระหว่างประเทศในแง่มุมต่าง ๆ ที่มีผลกระทบต่อโลก กฎบัตรใน พ.ศ. 2559 มีรายละเอียด เช่น คำถามการวิจัยทางการศึกษาทางภูมิศาสตร์ที่สำคัญและข้อแนะนำด้านนโยบาย นอกจากนี้กฎบัตรใน พ.ศ. 2535 ยังมีข้อมูลเกี่ยวกับคำถามทางภูมิศาสตร์ แนวคิดหลัก วิธีการ และการเลือกตัวอย่างเชิงพื้นที่.
ท้อง (อวัยวะ)

ท้อง  เป็นอวัยวะที่อยู่ระหว่างส่วนอกและอวัยวะสืบพันธุ์ ภายในท้อง เรียกว่า ช่องท้อง มีอวัยวะภายในที่สำคัญหลายอย่าง เช่น กระเพาะอาหาร ไต ตับ ลำไส้เล็ก ลำไส้ใหญ่ ในสัตว์มีกระดูกสันหลัง ช่องท้องเป็นช่องลำตัว ขนาดใหญ่ที่ ล้อมรอบด้วยกล้ามเนื้อหน้าท้อง ทั้งด้านหน้าและด้านข้าง และโดยส่วนหนึ่งของกระดูกสันหลังส่วนหลัง ซี่โครงล่างยังสามารถปิดผนังหน้าท้องและด้านข้างได้ ช่องท้องต่อเนื่องกับและเหนือช่องอุ้งเชิงกราน โครงสร้างเช่นเส้นเลือดใหญ่ , Vena Cava และหลอดอาหาร ทั้งช่องท้องและอุ้งเชิงกรานเรียงรายไปด้วยเยื่อหุ้มเซรุ่มที่เรียกว่า เยื่อบุช่องท้อง ข้างขม่อม เนื้อเยื่อนี้ต่อเนื่องกับเยื่อบุช่องท้องซับอวัยวะ ช่องท้องในสัตว์มีกระดูกสันหลังประกอบด้วยอวัยวะหลายอย่าง เช่นระบบย่อยอาหาร ระบบทางเดินปัสสาวะและระบบกล้ามเนื้อ
มาร์ลง ซังตุส

มาร์ลง ซังตุส ดา ซิลวา บาร์บอซา (เกิดวันที่ 7 กันยายน ค.ศ. 1995) เป็นนักฟุตบอลชาวบราซิล ปัจจุบันลงเล่นในตำแหน่งเซ็นเตอร์แบ็ก ให้กับชัคตาร์ดอแนตสก์ ในยูเครนเนียนพรีเมียร์ลีก